als_Latn dik_Latn sag_Latn
Gjirokastra është përfshirë nën mbrojtjen e UNESKO-s por kjo nuk po e ndal shkatërrimin e shumë shtëpive karakteristike, monumente kulture në këtë qytet. Mjafton vetëm një shëtitje në sheshin Çerçiz Topulli ose e njohur ndryshe si zona e Pazarit karakteristik për te kuptuar se shumë shtëpi po shkojnë drejt shembjes.
Monumente te kategorisë së parë apo të dytë kanë filluar shkatërrimin nga çatia, madje një pjese e tyre po rrënohen krejtësisht nga mungesa e investimeve.
Banesat e shpërndara në çdo lagje, janë thuajse të braktisura nga pronaret dhe së fundmi përbejnë rrezik serioz për banoret përreth apo kalimtaret.
Kjo situatë mesa duket nuk e shqetësoi aspak kryeministrin Edi Rama i cili para dy ditësh zhvilloi një vizitë në qytetin e gurtë. Edhe pse shpesh herë është bërë apel, ministria e Kulturës nuk ka reaguar dhe nuk ka miratuar fonde për të mirëmbajtur këto banesa që janë pjesë e historisë së qytetit.
Aktualisht është në restaurim nga një fondacion suedez vetëm një banesë në lagjen e pazarit. Të gjendur në kushte të tilla, shumë pronare të objekteve kanë bërë vetë ndërhyrje duke mos respektuar kriteret e përcaktuara për monumentet e kulturës.
als_Latn als_Latn als_Latn als_Latn als_Latn